Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tõstab valmisolekut põhjarindel
seoses pingetega Liibanoni Hezbollah'ga.
Teatatakse edusammudest võimalikus USA vahendatud lepingus
suhete normaliseerimiseks Iisraeli ja Araabia Ühendemiraatide vahel.
Süürias kasvavad pinged Venemaa ja USA vahel.
President Putini teatel ollakse valmis mis tahes stsenaariumiks.
Iisraeli põhjarindel Liibanoniga kasvavad pinged
seoses korduvate provokatsioonidega Iraani käsilase Hezbollah' poolt juulis.
Viimatises neist
vandaalitsesid Hezbollah' lippe kandnud liibanonlased piiritaral
ja tungisid alaviitlaste Ghajari külla,
mis on Iisraeli armee kontrolli all.
Piiratud volitustega UNIFIL-i rahuvalvejõud
tegid kõik pingete leevendamiseks ja intsident lõppes inimohvriteta,
kuna oletatavad Hezbollah' agendid
naasid pärast lühidat fotosessiooni tagasi Liibanoni.
Hezbollah' peasekretär Hassan Nasrallah'
kuulutas teleesinemises toetajaile,
et Iraani võimsus heidutab Iisraeli ja USAd
ning hoiatas samas Jeruusalemma juhtkonda
Hezbollah' otsustavuse proovile panemise eest.
Lisaks väitis Nasrallah: "Iisrael okupeerib Liibanoni territooriumi osi
ja julgeb rääkida Hezbollah' provokatsioonidest piiril,
kui ta on ise provotseeriv pool. Hezbollah ei kõhkle
ning on valmis kõigiks arenguteks ja kokkupõrgeteks."
Jeruusalemmas pidas peaminister Benjamin Netanyahu
julgeolekukabineti istungi koos kaitseminister Yoa Gallanti,
strateegiaministri Ron Dermeri,
Iisraeli Kaitsejõudude (IDF) peastaabi- ülema kindralleitnant Herzi Halevi
ning Mossadi, Iisraeli Julgeolekuagentuuri ISA
ja IDF luurediroktoraadi juhtidega.
Kohtumisel andis kaitseaparaat julgeolekukabinetile soovitusi
võimalikuks operatsiooniks Hezbollah' vastu ja põhjarindel,
misjärel kaitseminister volitas IDF Põhja Väejuhatuse ülema Uri Gordini
saatma lisajõude Põhja-Iisraeli
ja valmistuma erinevateks aktsioonideks,
sh laiemaks vastuseks Hezbollah' erinevatele provokatsioonidele,
mis võib erinevate hinnangute järgi viia täieulatusliku sõjani.
Samas andis Jeruusalemma esikaitseametnik käsu
kõrgemaks valmisolekuks erinevate arengute puhuks Iisraeli põhjapiiril.
Peaministribüroo tegi avalduse, kus peaminister Netanyahu toonitas:
"Seoses Nasrallah' punkrist lähtuvate ähvardustega -
need ei avalda meile muljet. Isegi Nasrallah teab,
et ei temal ega Liibanonil tasu meid proovile panna."
Tasub toonitada, et kuigi pinged näivad kasvavat Hezbollah'ga,
puhkesid laupäeval kokkupõrked
Liibanoni palestiinlaste Ein el-Hilweh pagulaslaagris
president Mahmoud Abbasi Fatah' ja islamistidest rivaalgruppide vahel.
Ajendiks olnud Fatah' atentaadikatse ühe islamistliku grupi juhile,
mis viis kättemaksurünnakuteni Fatah' rajatiste ja personali vastu,
kus hukkus vähemalt üheksa isikut, sh Fatah' ülem,
ja kümned teised olevat haavata saanud.
Tasub märkida, et kuigi kokkupõrked näivad tihenevat,
kohtusid erinevate palestiinlaste parteide juhid,
sh Fatah' esimees Mahmoud Abbas ja Hamasi juht Ismail Haniyeh
Egiptuse linnas New Alameinis, et püüda taastada leppimisprotsessi
pärast 2007. a Fatah-Hamasi konflikti alanud
sügavale juurdunud veretülide järel.
Pean tänast kohtumist
Palestiina rühmituste peasekretäride vahel
esimeseks ja tähtsaks sammuks dialoogi jätkamises
ning loodame peagi oma eesmärkideni jõuda.
Kohtumine 14 erineva palestiinlaste rühmituse vahel,
mille enamik on lojaalsed Fatah'le või Hamasile,
toimus Egiptuse egiidi all pärast seda,
kui Türgis toimus eraldi kohtumine Abbasi ja Haniyeh' vahel,
kus lubati taotleda rahvuslikku ühtsust
ja arutada ühist lähenemist Iisraeli vastu.
Eilsel kohtumisel õhutas Abbas rühmitusi looma komisjoni,
mis töötaks sügavalt lõhestunud palestiinlaste parteide ühendamiseks.
Hoolimata jõupingutustest lõpetada palestiinlaste sisetülid,
usuvad anonüümseks jääda soovinud Ramallah' ametnikud,
et selge murrangu saavutamise võimalused leppimises
on ligilähedal nullile.
Samaaria põhjaosas Läänekaldal teostasid IDF, ISA
ja Piiripolitsei eriüksused viimase 48 tunni jooksul
põhjalikke terrorismivastaseid aktsioone,
mille käigus vahistati 21 terrorismis kahtlustatavat.
Kuigi toimus korrarikkumisi, ei saanud iisraellaste seas keegi viga.
Võimalikus USA vahendatud lepingus
suhete normaliseerimiseks Iisraeli ja Araabia Ühendemiraatide vahel
olevat tehtud edusamme.
Pärast kohtumist USA riikliku julgeoleku nõuniku Jake Sullivani
ja CIA direktori Bill Burnsiga, olevat Mossadi juht David Barnea
tunnistanud ettevaatlikult käegakatsutavat progressi.
Tasub toonitada, et viimastel kuudel teatatud piiratud edusammude ajel
on Jeruusalemm edendanud erinevaid projekte
Saudi-Iisraeli normaliseerimisleppe võimalike kasutegurite tõstmiseks,
sh strateegilise infrastruktuuri arendamise kaudu.
Täna käivitame projekti "One Israel" (Üks Iisrael), mis ühendab kogu riigi
kiirrongiga Kiryat Shmona'st põhjas Eilatini lõunas.
Projekt käivitub tohutu iga-aastase
saja miljardi seeklini ulatuva eelarvega.
Lisan, et tulevikus võime transportida kaupu raudteitsi
Eilatist Vahemereni
ning võime ka ühendada Iisraeli rongiga Saudi Aaabiaga
ja Araabia poolsaarega. Töötame ka selle kallal.
Kui Iisraeli peaminister teatas ca 24,5 miljardi eurosest projektist,
siis eelmisel nädalal toonitas Netanyahu intervjuus ABC uudistele
sügavat koostööd enda ja Bideni valitsuse vahel,
sh rahu edendamise vallas Saudi Araabiaga,
mis tema sõnul muudab maailma.
President Biden kutsus mind meie viimases vestluses
sügisel Valgesse Majja. Arvan, et see on septembris,
kuid lõplik kuupäev on vaja veel paika panna.
Arvan, et meie suhted on väga tugevad. Ma ei ütle seda niisama.
Koostöö luure, julgeoleku, strateegiliste asjade vallas
on sama tugev kui alati. Töötame asjade kallal, mis muudavad ajalugu.
Eelkõige püüame blokeerida Iraani agressiooni,
kuid arendada ka rahu Saudi Araabiaga,
mis lisaks ajaloolistele Abrahami lepingutele nelja araabiariigiga
muudab Lähis-ida ja arvan, et see muudab maailma.
See annab ajaloos uue suuna. Töötame selle kallal.
Arvan, et suhted USAga on sama tugevad kui alati.
USA on meie asendamatu liitlane.
Meil pole paremat sõpra. Ja USA-l pole Iisraelist paremat sõpra
mitte ainult Lähis-idas, vaid terves maailmas,
kui liigume ülimalt tehnoloogilise maailma suunas.
Iisraeli tehnoloogiline ülemvõim teenib mõlema riigi huve
ja on päästnud paljude ameeriklaste elud.
Iisraeli põhjanaabri juures Süürias kasvavad võimalused valearvestuseks
Venemaa ja USA vägede vahel.
Viimatine Vene lennuki lähiaktsioon regioonis toimus 23. juulil,
kui Vene hävitaja tulistas signaal- rakette USA MQ-9 drooni teele,
mis kahjustas tõsiselt selle propellerit,
kui too Süüria õhuruumis tegutses.
USA armee teatel suutis meeskond MQ-9 lennus hoida
ja drooni turvaliselt kodubaasi tuua.
USA kaitseminister Lloyd Austin
õhutas Austraalias Brisbane'is viibides
Moskvat vastutustundetut käitumist lõpetama.
Venelaste vastutustundetu ja ohtliku käitumise teemal -
kutsume Venemaa juhtkonda tagama,
et nad juhendavad oma sõdureid järgima aviatsiooni seaduseid
ja kindlustama, et nad lõpetavad sellise vastutustundetu käitumise.
Suhtleme jätkuvalt olemasolevate kanalite kaudu,
et edastada oma muret
ning suhtleme vajadusel ka kõrgemate juhtidega.
Kuid taas - jätkame tegutsemist õhus nagu varem
ning kaitseme oma huve ja ressursse.
Vastuseks rõhutas president Putin pressikonverentsil,
et kuigi Moskva pole huvitatud Süürias sõjast NATOga,
on Venemaa valmis mis tahes stsenaariumiks.
Oleme alati valmis mis tahes stsenaariumiks,
kuid keegi ei taha seda.
Ja seoses ühe Ameerika algatusega,
lõime erimehhanismi nende konfliktide vältimiseks.
See on selleks, et erinevate osakondade juhid
saaksid otse sidet pidada ja vajadusel konsulteerida mis tahes kriisi üle.
See näitab, et keegi ei taha kokkupõrkeid,
aga kui keegi neid tahab, siis pole need meie. Kuid oleme valmis.
Aitäh TV7 Iisraeli Uudiseid vaatamast! On hea tagasi olla!
Paluge rahu Jeruusalemmale ja päästet Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri